Na osnovu člana 33a Ustava Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 8/98, 10/00 i 5/03), **d o n o s i m:**

**U K A Z**

**O PROGLAŠENJU ZAKONA O IZMJENAMA I DOPUNAMA ZAKONA O ZAŠTITI OD BUKE**

Proglašava se Zakon o izmjenama i dopunama Zakona o zaštiti od buke, koji je donijela Skupština Bosansko-podrinjskog kantona Goražde, na 19. redovnoj sjednici, održanoj 12. marta 2013. godine.

Broj: 02-02-116/13 **P R E M I J E R**

12. marta 2013. godine B**OSANSKO-PODRINJSKOG**

G o r a ž d e **KANTONA GORAŽDE**

Emir Frašto

Na osnovu Poglavlja IV. Odjeljak A. člana 23. tačka b) **Ustava Bosansko-podrinjskog kantona Goražde (“Službene novine Bosansko-podrinjskog kantona Goražde”, broj: 8/98, 10/00 i 5/03) i člana 106. Poslovnika Skupštine Bosansko-podrinjskog kantona Goražde (“Službene novine Bosansko-podrinjskog kantona Goražde”, broj: 10/08), Skupština Bosansko-podrinjskog kantona Goražde, na 19. redovnoj sjednici, održanoj 12. marta 2013. godine, d o n o s i:**

**Z A K O N**

**O IZMJENAMA I DOPUNAMA ZAKONA O ZAŠTITI OD BUKE**

**Član 1.**

U članu 2. iza stava 1. Zakona o zaštiti od buke (**“Službene novine Bosansko-podrinjskog kantona Goražde”, broj: 5/05)** dodaje se novi stav 2. koji glasi: „Izuzetno, bukom se ne smatra zvuk koji dolazi sa vjerskih i sakralnih objekata.“

**Član 2.**

U članu 6. stav 8. - pojam L1 Zakona ispred riječi: “% vremena“ ubaciti broj: „1“.

U stavu 11.- iza pojma dB (A) ( decibel A-skale) dodati tekst koji glasi:“ i dB (C) ( decibel C-skale)“. Ostatak stava ostaje isti.

U članu 6. iza posljednjeg stava dodaje se novi stav koji glasi:

“ LAmaxT je najviši nivo buke u zatvorenim prostorima tokom mjerenja standardizirana na vrijeme odjeka 0,5 sekunda.”

**Član 3.**

U članu 7. stav 1. iza riječi:“buku“ dodati riječi:“u okolnom prostoru.“

**Član 4.**

U članu 8. na kraju tačke 8. brisati zarez i dodati slijedeće riječi: “i u neradne dane,”.

Na kraju člana 8. dodati nove tačke 11.,12. i 13. koje glase:

„11. izradom karata buke postojećih izvora buke i monitoringom,

12.izradom karata buke na osnovu modela za sve planirane promjene u prostoru koje mogu ugroziti,odnosno povećati nivo buke u ugroženim prostorima prema odredbama ovog zakona i

13. uklanjanjem ili promjenom namjene objekata.”

**Član 5.**

U članu 9. stav 3. se mijenja i glasi:

„Početnu kartu buke organ iz stava 1. ovog člana dužan je izraditi u roku od tri godine od dana stupanja na snagu ovog zakona i ažurirati je svake tri godine.”

**Član 6.**

U članu 10. iza stava 1. dodaje se novi stav 2. koji glasi:

„Kod visokih stambenih ili drugih objektata uz obavezni trodimenzionalni prikaz (3D) modela terena i objekata potreban je i prikaz vertikalnog rasprostiranja buke.”

Dosadašnji stav 2. ovog člana postaje stav 3.

**Član 7**.

U članu 12. dodaju se novi stavovi 1. i 2. koji glase:

„Za pogone i postrojenja za koje je propisana obaveza procjene uticaja na okoliš iza pogone i postrojenja koja mogu biti izgrađena i puštena u rad samo ako imajuokolinsku dozvolu - mjere zaštite od buke trebaju biti obuhvaćene studijom uticaja naokoliš, planovima aktivnosti i okolinskom dozvolom u skladu sa tabelama 1. i 2 .

Za pogone i postrojenja, odnosno za sve djelatnosti za koje nije potrebno pribavljanje okolinske dozvole nadležni organ je dužan u postupku izdavanja urbanističke saglasnosti propisati uvjete zaštite od buke u skladu sa ovim zakonom. Organ uprave nadležan za davanje odobrenja za obavljanje djelatnosti ne može izdati odobrenje ako nisu ispunjeni uvjeti zaštite od buke.”

Dosadašnji stavovi 1. i 2. u ovom članu postaju stavovi 3. i 4.

**Član 8**.

U članu 16. iza stava 1. dodaje novi stav 2. koji glasi:

„Za provođenje aktivnosti usklađivanja s dozvoljenim nivoom buke iz stava 1.ovoga člana odgovorne su federalne i kantonalne institucije nadležne za upravljanje saobraćajnom infrastrukturom i za reguliranje saobraćaja.”

**Član 9.**

U članu 19. iza stava 1. dodaje novi stav 2. koji glasi:

„Radi zadovoljavanja potreba za održavanjem javnih skupova i organiziranja zabavnih i sportskih priredbi te drugih aktivnosti na otvorenom prostoru i kada postoji mogućnost prekoračenja dozvoljenog nivoa buke, nadležni organ svojom odlukom odredit će mjesto održavanja i vrijeme trajanja navedenih aktivnosti.”

**Član 10.**

U članu 22. **na kraju teksta iza riječi:** „Type 1.“ dodaje se tekst koji glasi: „ i EN 60804 mjerač zvuka sa integriranjem i usrednjavanjem.“

**Član 11**.

U članu 23. na kraju stava 2. tačku brisati tačku i dodati tekst: „ili na mjestu gdje buka može ugroziti korisnike prostora.”

U članu 23. iza posljednjeg stava dodaje se novi stav 5. koji glasi:

„Mjerenje se provodi u skladu sa BAS ISO 17025:2005.”

**Član 12.**

U članu 25. na kraju stava 2. brisati tačku, dodati zarez i tekst: „BAS ISO 9612 i BAS EN 60804.”

**Član 13**.

Član 27. mijenja se i glasi:

„Nadzor nad primjenom ovog Zakona u okviru svojih nadležnosti vrši Ministarstvo.

Nadzor nad primjenom odredbi ovog Zakona koje se odnose na buku u periodu od 22 do 06 sati, kojom se narušava javni red i mir, vrše nadležne policijske uprave Ministarstva unutrašnjih poslova **Bosansko-podrinjskog kantona Goražde.“**

**Član 14.**

Član 28. mijenja se i glasi:

“Inspekcijski nadzor nad provođenjem ovog Zakona obavlja ekološka inspekcija, komunalna, urbanističko-građevinska, saobraćajna i inspekcija zaštite na radu, svaka iz svoje nadležnosti.

Na rješenje inspektora može se izjaviti žalba Ministarstvu.

Žalba protiv rješenja inspektora ne odlažeizvršenje rješenja.

Protiv rješenja Ministarstva može se pokrenuti upravni spor kod nadležnog suda.“

**Član 15.**

Iza člana 28. dodaje se novi član 28a. koji glasi:

„U obavljanju nadzora iz člana 28. stav 1. ovog Zakona inspekcije, svaka u okviru svoje nadležnosti, ovlaštene su:

1. Narediti akustička mjerenja kod pravnih i fizičkih lica koja koriste izvor buke u sredini u kojoj ljudi rade i borave;
2. Narediti preduzimanje propisanih utvrđenih mjera za zaštitu od buke;
3. Zabraniti upotrebu izgrađenog, odnosno rekonstruisanog građevinskog objekta ako nisu provedene mjere za zaštitu od buke, dok se te mjere ne provedu;
4. Zabraniti upotrebu izvora buke dok se ne preduzmu mjere za zaštitu od buke;
5. Zabraniti obavljanje djelatnosti i ostalih aktivnosti koje zbog buke ometaju odmor i noćni mir, ako to nije moguće postići mjerom iz tačke 4. ovog člana;
6. Zabraniti upotrebu strojeva, transportnih sredstava, uređaja i opreme koji nemaju podatke o zvučnoj snazi koju emituju pod određenim uslovima upotrebe;
7. Zabraniti obavljanje djelatnosti, odnosno drugih aktivnosti ako su iste započete bez rješenja nadležnog organa uprave odnosno općinske službe, kojim se utvrđuje da su provedene mjere za zaštitu od buke.“

**Član 16.**

Ovlašćuje se Ustavna i zakonodavno-pravna komisija Skupštine **Bosansko-podrinjskog kantona Goražde da utvrdi prečišćeni tekst Zakona o zaštiti od buke.**

**Član 17.**

Ovaj Zakon stupa na snagu osmog dana od dana objavljivanja u “Službenim novinama Bosansko-podrinjskog kantona Goražde.“

**Broj: 01-02-208/13 PREDSJEDAVAJUĆI SKUPŠTINE**

**12. marta 2013. godine**

**G o r a ž d e** Suad Došlo